《毗陵道中遇司勋皇甫子循舟有诗相贻奉答》
明代·章美中

三月轻风桃李阴，春城吹入客愁深。
扁舟未逐五湖去，华发空随双鬓侵。
芳草东归故园色，江流北转逐臣心。
烟波日暮知何处，天畔疏峰相对吟。

作者简介：苏州府昆山人，一作吴县人，字道华。嘉靖二十六年进士。授大理寺评事，数迁为江西按察佥事，屡治严嵩家奴横行及藩王不法事。以治绩荐，严嵩衔其不附己，不予升迁。久之，始迁广西布政司参议，再迁四川按察副使。以徙地愈远，遂遁归。隆庆初卒，年五十四。有《章玄峰集》。